pythainlp/thai-wiki-dataset-v4 huggingface dataset:
เซี่ยงไฮ้ ดรากอนส์

เซี่ยงไฮ้ ดรากอนส์ (#เปลี่ยนทาง "ช่างไห่ หลงจือตุ้ย") เป็นทีมกีฬาอีสปอร์ตโอเวอร์วอตช์สัญชาติจีน มีฐานอยู่ที่นครเซี่ยงไฮ้ ประเทศจีน ทีมดรากอนส์เข้าร่วมการแข่งขันในการแข่งขันโอเวอร์วอตช์ลีก (OWL) ในฐานะสมาชิกของลีกดิวิชั่นแปซิฟิก โดยเป็นหนึ่งในสิบสองทีมสมาชิกก่อตั้งโอเวอร์วอตช์ลีก และเป็นแบรนด์อันดับสองที่ได้รับการเปิดตัวอย่างเป็นทางการโดยแอคติวิชั่นบลิซซาร์ด
ทีมดรากอนส์ถือเป็นทีมแรกที่ไม่ชนะการแข่งขันเลยในตลอดฤดูกาลปกติ หลังจากที่แพ้ตลอด 40 นัดในฤดูกาลปกติ และยังถือเป็นทีมที่มีสถิติแพ้ติดต่อกันต่อเนื่องยาวนานที่สุดในประวัติศาสตร์การแข่งขันกีฬารายการใหญ่ (Major sports)
 "ณ วันที่ 12 เมษายน 2562"
ทะเบียนรายชื่อ.
การคัดตัวเข้าเล่นในลีกออลสตาร์.
รายชื่อผู้เล่นของเซี่ยงไฮ้ ดรากอนส์ต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม<br>
 "ณ วันที่ 20 มีนาคม 2562"
ซานฟรานซิสโก ช็อก

ซานฟรานซิสโก ช็อก  เป็นทีมกีฬาอีสปอร์ตโอเวอร์วอตช์สัญชาติอเมริกัน มีฐานอยู่ที่เมืองซานฟรานซิสโก รัฐแคลิฟอร์เนีย สหรัฐอเมริกา ทีมช็อกเข้าร่วมการแข่งขันในการแข่งขันโอเวอร์วอตช์ลีก (OWL) ในฐานะสมาชิกของลีกดิวิชั่นแปซิฟิก โดยเป็นหนึ่งในสิบสองทีมสมาชิกก่อตั้งโอเวอร์วอตช์ลีก
 "ณ วันที่ 2 เมษายน 2562"
ทะเบียนรายชื่อ.
การคัดตัวเข้าเล่นในลีกออลสตาร์.
รายชื่อผู้เล่นของซานฟรานซิสโก ช็อกต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม<br>
 "ณ วันที่ 20 มีนาคม 2562"
 1.<templatestyles src="การอ้างอิง/styles.css"/>^ Derrick Truong เป็นผู้จัดการทั่วไปขององค์การแม่ของทีมช็อก (เอ็นอาร์จีอีสปอร์ต)
บอสตัน อัปไรซิง

บอสตัน อัปไรซิง  เป็นทีมกีฬาอีสปอร์ตโอเวอร์วอตช์สัญชาติอเมริกัน มีฐานอยู่ที่เมืองบอสตัน รัฐแมสซาชูเซตส์ สหรัฐอเมริกา ทีมอัปไรซิงเข้าร่วมการแข่งขันในการแข่งขันโอเวอร์วอตช์ลีก (OWL) ในฐานะสมาชิกของลีกดิวิชั่นแอตแลนติก โดยเป็นหนึ่งในสิบสองทีมสมาชิกก่อตั้งโอเวอร์วอตช์ลีก
พวกเขากลายเป็นทีมแรกที่ไม่แพ้เลยตลอดช่วงในระหว่างการแข่งขันช่วง (Stage) ของฤดูกาลปกติ หลังจากที่ทีมสามารถทำสถิติชนะ 10 แพ้ 0 ในช่วง 3 ของฤดูกาลปกติ
 "ณ วันที่ 14 กรกฎาคม 2561"
 "ณ วันที่ 9 ธันวาคม 2561"
ทะเบียนรายชื่อ.
การคัดตัวเข้าเล่นในลีกออลสตาร์.
รายชื่อผู้เล่นของบอสตัน อัปไรซิงต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม<br>
 "ณ วันที่ 3 กรกฎาคม 2561"
พายุไต้ฝุ่นเชบี (พ.ศ. 2561)

เชบี (แปลว่า "นกนางแอ่น") หรือที่ในฟิลิปปินส์เรียกว่า ไมไม  เป็นพายุที่มีกำลังแรงที่สุดในรอบ 25 ปีที่พัดเข้าญี่ปุ่น ส่งผลให้มีผู้เสียชีวิต 11 ราย ท่าอากาศยานนานาชาติคันไซประกาศปิดชั่วคราวระหว่างวันที่ 5–6 กันยายน พ.ศ. 2561 เนื่องจากน้ำท่วมท่าอากาศยานนานาชาติคันไซ และสะพานที่เชื่อมระหว่างท่าอากาศยานนานาชาติคันไซกับแผ่นดินใหญ่นั้นได้รับความเสียหายจากเหตุเรือบรรทุกน้ำมันซึ่งถูกคลื่นซัดชนเข้ากับสะพาน จึงทำให้สะพานที่เชื่อมระหว่างชายฝั่งญี่ปุ่นกับสนามบินคันไซยังไม่สามารถเปิดให้บริการได้ เจ้าหน้าที่ได้อพยพผู้โดยสารที่ตกค้างที่ท่าอากาศยานนานาชาติคันไซราว 3,000 คน สวนสนุกยูนิเวอร์แซลสตูดิโอแจแปนประกาศปิดทำการชั่วคราว นอกจากนั้นไฟฟ้าดับ 1.6 ล้านหลังคาเรือน ในพื้นที่จังหวัดเกียวโตและจังหวัดโอซากะ สถานีรถไฟเกียวโตถูกลมพัดจนได้รับความเสียหาย 
ในวันที่ 6 กันยายน พ.ศ. 2561 ท่าอากาศยานชินชิโตเซะประกาศปิดชั่วคราว มีการยกเลิกเที่ยวบินรวมกว่า 700 เที่ยวบิน มีผู้เสียชีวิต 11 ราย บาดเจ็บกว่า 600 ราย มีการสั่งอพยพกว่า 1 ล้านคน ลดจำนวนรถไฟความเร็วสูง ปิดโรงเรียนและสวนสนุก รัฐบาลประกาศเตือนให้ประชาชนอยู่ในบ้าน ส่วนความเสียหายปัจจุบันอยู่ในระหว่างประเมิน ที่ไต้หวันมีผู้เสียชีวิตรวม 6 ราย โดย 5 ราย เสียชีวิตที่อี๋หลาน สาเหตุจากคลื่นขนาดใหญ่ซัดเข้าชายหาดระหว่างวันที่ 2–3 กันยายน รวมมีผู้เสียชีวิตทั้งสิ้น 17 ราย
เอียน แฮมพ์เชียร์

เอียน แฮมพ์เชียร์
เอียน แฮมพ์เชียร์ (9 พฤษภาคม ค.ศ. 1948 – 3 กันยายน ค.ศ. 2018) เป็นนักฟุตบอลชาวออสเตรเลีย เล่นให้กับสโมสรฟุตบอลกีลอง และสโมสรฟุตบอลฟุตสคราย
แพตทริเซีย เฮยส์

แพตทริเซีย เฮยส์ (22 ธันวาคม ค.ศ. 1909 – 19 กันยายน ค.ศ. 1998) เป็นนักแสดงหญิงชาวอังกฤษ เธอเป็นที่รู้จักจากการเล่นเป็นเอ็ดน่าในละครเรื่อง Edna, the Inebriate Woman (1971) ซึ่งทำให้เธอได้รับรางวัล British Academy Television Award สาขานักแสดงนำหญิงยอดเยี่ยม
ซารีนะฮ์ อับดุลละฮ์

ซารีนะฮ์ อับดุลละฮ์
ซารีนะฮ์ อับดุลละฮ์ (เกิด ค.ศ. 1971) เป็นนักแบดมินตันชาวสิงคโปร์. โดยเริ่มแข่งขันแบตมินตั้งแต่ปี ค.ศ. 1990 และเป็นตัวแทนระดับประเทศในการแข่งขันโอลิมปิกฤดูร้อน 1992 และโอลิมปิกฤดูร้อน 1996
ฟลอริดา เมย์เฮม

ฟลอริดา เมย์เฮม  เป็นทีมกีฬาอีสปอร์ตโอเวอร์วอตช์สัญชาติอเมริกัน มีฐานอยู่ที่เมืองไมอามี รัฐฟลอริดา สหรัฐอเมริกา ทีมเมย์เฮมเข้าร่วมการแข่งขันในการแข่งขันโอเวอร์วอตช์ลีก (OWL) ในฐานะสมาชิกของลีกดิวิชั่นแอตแลนติก โดยเป็นหนึ่งในสิบสองทีมสมาชิกก่อตั้งโอเวอร์วอตช์ลีก
 "ณ วันที่ 18 มิถุนายน 2561"
 "ณ วันที่ 23 ธันวาคม 2561"
ทะเบียนรายชื่อ.
การคัดตัวเข้าเล่นในลีกออลสตาร์.
รายชื่อผู้เล่นของแดลลัส ฟิวเอลต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม
 "ณ วันที่ 3 กรกฎาคม 2561"
โปรเจกต์ซีฮอร์ส

โปรเจกต์ซีฮอร์ส  เป็นองค์กรอนุรักษ์ทางทะเลที่มุ่งมั่นในการอนุรักษ์และใช้ประโยชน์อย่างยั่งยืนของระบบนิเวศทางทะเลชายฝั่งโดยทั่วไป และม้าน้ำโดยเฉพาะ
การดำเนินงาน.
โดยการทำงานเพื่อปกป้องม้าน้ำ โปรเจกต์ซีฮอร์สสนับสนุนการอนุรักษ์ทางทะเลในวงกว้าง ปลา (ม้าน้ำ) เหล่านี้ได้รับผลกระทบจากสภาพแวดล้อมที่คล้ายคลึงกัน และการลดลงของปลารวมถึงสิ่งมีชีวิตทางทะเลทั้งหมดที่เกิดจากการประมงมากเกินควร ซึ่งจะได้รับประโยชน์จากมาตรการอนุรักษ์ที่คล้ายกัน งานขององค์กรไม่ได้มุ่งเน้นไปที่การวิจัยทางชีววิทยา หากแต่เป็นประชากรปลาทางทะเล, ระบบนิเวศ, ชุมชนประมง, ปัญหาการค้าระดับชาติและระดับโลก ตลอดจนนโยบายและการเผยแพร่ประชาสัมพันธ์
องค์กรนี้ได้รับการก่อตั้งในปี ค.ศ. 1996 โดยอแมนดา วินเซนต์ และเฮเทอร์ โคลดวีย์ ที่เป็นนักวิจัยม้าน้ำ ปัจจุบัน วินเซนต์เป็นผู้อำนวยการ ส่วนโคลดวีย์เป็นรองผู้อำนวยการ และมีสมาชิกประมาณ 35 คน งานภาคสนามเริ่มขึ้นในชุมชนชาวฟิลิปปินส์ของฮันดูมอนบนเกาะจันดายัน ทางตอนเหนือของจังหวัดโบโฮล และได้ขยายไปยังทวีปยุโรป, อเมริกากลาง, เอเชียตะวันออกและตะวันออกเฉียงใต้, แอฟริกา และอเมริกาเหนือ โปรเจกต์ซีฮอร์สเป็นหน่วยงานเกี่ยวกับสัตว์ทะเลและสายพันธุ์ที่เกี่ยวข้องบัญชีแดงไอยูซีเอ็น
โครงการนี้ทำงานร่วมกับศูนย์ประมงยูบีซี ที่มหาวิทยาลัยบริติชโคลัมเบีย ซึ่งวินเซนต์เป็นประธานการวิจัยแคนาดาในการอนุรักษ์ทางทะเล, สมาคมสัตววิทยาแห่งลอนดอน ซึ่งโคลดวีย์เป็นหัวหน้าโครงการระดับโลก, พิพิธภัณฑ์สัตว์น้ำจอห์น จี. เชด และเครือข่ายทราฟฟิก
ในปี ค.ศ. 2006 ได้มีโครงการเผยแพร่ประวัติของทศวรรษแรกในชื่อ โปรเจกต์ซีฮอร์สแอท 10 
การวิจัย.
นักวิจัยศึกษาชีววิทยา, การกระจาย, นิเวศวิทยา, ที่อยู่อาศัย และจำนวนประชากรของสายพันธุ์ม้าน้ำทั่วโลก สายพันธุ์ที่ทำการศึกษา ได้แก่:
<templatestyles src="Div col/styles.css"/>
ความสำเร็จ.
ในประเทศฟิลิปปินส์ โครงการได้จัดตั้งเขตคุ้มครองทางทะเล 34 แห่งที่ได้รับการจัดการในท้องถิ่นในประเทศฟิลิปปินส์ และสนับสนุนการเป็นพันธมิตรของ 1,000 ครอบครัวชาวประมงขนาดเล็ก โครงการคามาดา มีส่วนร่วมในการจัดตั้งทะเลสำรองและการบังคับใช้กับการประมงที่ผิดกฎหมาย โครงการได้รับข้อตกลงภายใต้อนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (CITES) เพื่อจำกัดการส่งออกม้าน้ำสู่ระดับที่ยั่งยืน นับเป็นการควบคุมการส่งออกของโลกครั้งแรกภายใต้อนุสัญญา สำหรับปลาทะเลที่มีความสำคัญทางการค้า
สายฝน (ภาพยนตร์)

สายฝน ภาพยนตร์ไทยจากค่าย กัญญามาลย์ภาพยนตร์ โดย ดอกดิน กัญญามาลย์ ที่ออกฉายครั้งแรกเมื่อวันที่ 27 เมษายน พ.ศ. 2516 กำกับโดย ดอกดิน กัญญามาลย์ ซึ่งนอกจากกำกับแล้วเขายังได้ร่วมแสดงอีกด้วย นำแสดงโดย สมบัติ เมทะนี และ เพชรา เชาวราษฎร์ พร้อมด้วยนักแสดงมากฝีมืออีกมากมายโดยภาพยนตร์เรื่องนี้นับเป็นภาพยนตร์เรื่องสุดท้ายของเพชราที่แสดงร่วมกับดอกดิน
ภาพยนตร์เรื่องสายฝนนี้ได้รับพระมหากรุณาธิคุณอย่างหาที่สุดมิได้จาก พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ได้พระราชทานชื่อภาพยนตร์และเพลงพระราชนิพนธ์ สายฝน เพลงพระราชนิพนธ์ลำดับที่ 3 ให้มาเป็นเพลงเอกของภาพยนตร์เรื่องนี้
ยูฟ่าซูเปอร์คัพ 2018

ยูฟ่าซูเปอร์คัพ 2018 เป็นการแข่งขัน ยูฟ่าซูเปอร์คัพ ครั้งที่ 43 โดยทีมที่จะได้แข่งในรายการนี้นั่นจะมาจากแชมป์ ยูฟ่าแชมเปียนส์ลีก และ ยูฟ่ายูโรปาลีก. การแข่งขันจะเป็นการพบกันระหว่าง เรอัลมาดริด, แชมป์เก่าและชนะเลิศของ ยูฟ่าแชมเปียนส์ลีก ฤดูกาล 2017–18 และ อัตเลติโกเดมาดริด, ชนะเลิศของ ยูฟ่ายูโรปาลีก ฤดูกาล 2017–18. นัดนี้จะลงเล่นที่สนาม อ. เลอ ค็อค อาเรนา ในเมือง ทาลลินน์, เอสโตเนีย, ในวันที่ 15 สิงหาคม พ.ศ. 2561, และเป็นครั้งแรกของยูฟ่าที่จัดเวทีนัดชิงชนะเลิศในประเทศเอสโตเนีย. 
สนามแข่งขัน.
สนาม อ. เลอ ค็อค อาเรนา ได้รับการประกาศให้เป็นสถานที่จัดการแข่งขัน ยูฟ่าซูเปอร์คัพ 2018 นัดชิงชนะเลิศ เมื่อวันที่ 15 กันยายน 2559, ในการประชุมใหญ่ของคณะกรรมการบริหารยูฟ่า ณ กรุงเอเธนส์, ประเทศกรีซ. สนามกีฬาแห่งนี้เป็นที่รู้จักในชื่อ "ลีลเลอคูลา อาเรนา" เนื่องมาจากกฏการให้การสนับสนุนของยูฟ่า.
นัด.
ผู้ตัดสิน.
้เมื่อวันที่ 2 สิงหาคม พ.ศ. 2561, ยูฟ่าได้ประกาศออกมาว่า ชือมอน มาร์ซีเนียค ของโปแลนด์ได้ทำหน้าที่ตัดสินในนัดนี้. มาร์ซีเนียคได้เป็น ผู้ตัดสินฟีฟ่า ตั้งแต่ปี ค.ศ. 2011, และได้ลงทำหน้าที่ตัดสินมาแล้วทั้ง ฟุตบอลชิงแชมป์แห่งชาติยุโรป 2016 และ ฟุตบอลโลก 2018.
รายละเอียด.
<onlyinclude></onlyinclude>
หมายเหตุ.
<templatestyles src="Reflist/styles.css" />
ยุทธการที่เต๊กโตเสีย

ยุทธการที่เต๊กโตเสีย  หรือ ยุทธการที่เจ้าเส  เป็นการรบระหว่างรัฐจ๊กก๊กและวุยก๊กในปี ค.ศ. 255 ในยุคสามก๊กของจีน ยุทธการสิ้นสุดด้วยชัยชนะของวุยก๊ก 
โหมโรง.
ในปี ค.ศ. 255 เกียงอุยขุนพลของรัฐจ๊กก๊กตัดสินใจใช้โอกาสจากการเสียชีิวิตของสุมาสูผู้สำเร็จราชการแทนพระองค์แห่งวุยก๊ก เปิดฉากการรบกับวุยก๊กอีกครั้ง ทัพที่ใช้บุกวุยก๊กครั้งนี้เป็นหนึ่งในทัพที่ใหญ่ที่สุดที่เกียงอุยรวบรวมได้ในการบุกขึ้นเหนือ รวมแล้วมีกำลังพล 30,000 นายเป็นอย่างน้อย รวมถึงแม่ทัพอย่างแฮหัวป๋าและเตียวเอ๊ก เป็นที่น่าสังเกตว่าทั้งแฮหัวป๋าและเตียวเอ๊กต่างดำรงตำแหน่งในการบริหารราขการพลเรือนสูงกว่าเกียงอุย แต่เกียงอุยขึ้นเป็นผู้บังคับบัญชาทั้งคู่ในการดำเนินการทางการทหาร แฮหัวป๋าเป็นพระญาติของราชวงศ์แห่งจ๊กก๊ก (หลานสาวสองคนของแฮหัวป๋าสมรสกับเล่าเสี้ยนจักรพรรดิแห่งจ๊กก๊ก) ด้านเตียวเอ๊กก็ถือว่าอาวุโสมากกว่าเกียงอุยและแฮหัวป๋าเพราะเตียวเอ๊กเคยรับราชการกับเล่าปี่จักรพรรดิผู้ก่อตั้งจ๊กก๊กมาก่อน ส่วนเกียงอุยและแฮหัวป๋าเพิ่งเข้าร่วมจ๊กก๊กหลังการสวรรคตของเล่าปี่ ระหว่างวันที่ 18 กันยายนและ 17 ตุลาคม ทัพของเกียงอุยเข้ายึดเปาสิว (枹罕 "ฝูห่าน"; ตั้งอยู่ทางตะวันออกเฉียงเหนือของอำเภอหลินเซี่ย มณฑลกานซู่ในปัจจุบัน) และรุดหน้าไปยังเต๊กโตเสีย (狄道 "ตี๋เต้า"; ปัจจุบันคืออำเภอหลินเถา มณฑลกานซู่)
บุคคลในยุทธการ.
ทัพวุยก๊ก
ทัพจ๊กก๊ก
ฮิวสตัน เอาต์ลอวส์

ฮิวสตัน เอาต์ลอวส์  เป็นทีมกีฬาอีสปอร์ตโอเวอร์วอตช์สัญชาติอเมริกัน มีฐานอยู่ที่เมืองฮิวสตัน รัฐเท็กซัส สหรัฐอเมริกา ทีมฟิวเอลเข้าร่วมการแข่งขันในการแข่งขันโอเวอร์วอตช์ลีก (OWL) ในฐานะสมาชิกของลีกดิวิชั่นแอตแลนติก โดยเป็นหนึ่งในสิบสองทีมสมาชิกก่อตั้งโอเวอร์วอตช์ลีก
 "ณ วันที่ 18 มิถุนายน 2561"
 "ณ วันที่ 23 ธันวาคม 2561"
ทะเบียนรายชื่อ.
การคัดตัวเข้าเล่นในลีกออลสตาร์.
รายชื่อผู้เล่นของฮิวสตัน เอาต์ลอวส์ต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม<br>
 "ณ วันที่ 10 พฤษภาคม 2561"
ฟิลาเดลเฟีย ฟิวชัน

ฟิลาเดลเฟีย ฟิวชัน  เป็นทีมกีฬาอีสปอร์ตโอเวอร์วอตช์สัญชาติอเมริกัน มีฐานอยู่ที่เมืองฟิลาเดลเฟีย รัฐเพนซิลเวเนีย สหรัฐอเมริกา ทีมฟิวเอลเข้าร่วมการแข่งขันในการแข่งขันโอเวอร์วอตช์ลีก (OWL) ในฐานะสมาชิกของลีกดิวิชั่นแอตแลนติก โดยเป็นหนึ่งในสิบสองทีมสมาชิกก่อตั้งโอเวอร์วอตช์ลีก
 "ณ วันที่ 18 มิถุนายน 2561"
 "ณ วันที่ 23 ธันวาคม 2561"
ทะเบียนรายชื่อ.
การคัดตัวเข้าเล่นในลีกออลสตาร์.
รายชื่อผู้เล่นของฟิลาเดลเฟีย ฟิวชันต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม<br>
 "ณ วันที่ 3 กรกฎาคม 2561"
ฮันนี วาน ลีอูเวน

ฮันนี วาน ลีอูเวน
ฮันนี วาน ลีอูเวน (18 มกราคม ค.ศ. 1926 – 1 สิงหาคม ค.ศ. 2018) เป็นนักการเมืองชาวเนเธอร์แลนด์ สังกัดพรรคต่อต้านการปฏิวัติ และพรรคคริสเตียนประชาธิปไตย เป็นวุฒิสภา ตั้งแต่วันที่ 13 มิถุนายน ค.ศ. 1995 ถึง 12 มิถุนายน ค.ศ. 2007
ซีเกิร์ด งูในดวงตา

ซีเกิร์ดงูในดวงตา  เป็นนักรบไวกิงในกลางคริสต์ศตวรรษที่ 9 สันนิษฐานกันว่าเป็นหนึ่งในบุตรชายของตำนานไวกิง รักนาร์ ล็อดบร็อค
ชีวิตช่วงแรก.
"งูในดวงตา" ที่เป็นส่วนหนึ่งของชื่อของซิเกิร์ดได้มาจากการที่เขาเกิดมามีตำหนิในดวงตา ที่ถูกบรรยายไว้ว่าเป็นภาพของโอโรโบโรส (งูที่กำลังกัดหางของตัวเอง) ตำหนิรูปงูนั้นมาจากการทำนายของแม่ของเขา อาสเลาก์ บุตรสาวของแวลคีรี บรุนฮิลด์รา
ในวัยเด็ก ซิเกิร์ดสนิทกับบิกาและติดตามรักนาร์ไปในการเดินทางสุดอันตรายผ่านรุสไปเฮลเลสปอนต์ ต่อมาว่ากันว่าเขาได้พักอาศัยอยู่ชั่วคราวเป็นเวลาหนึ่งในสกอตแลนด์กับเกาะของสกอตแลนด์
การตายของรักนาร์และกองทัพคนเถื่อนครั้งใหญ่.
ตามแหล่งข้อมูลส่วนใหญ่ พระเจ้าเอลลาแห่งนอร์ธัมเบรียฆ่ารักนาร์ ลอดบรอก ในราวปี ค.ศ. 865 โดยโยนเขาลงไปในบ่องู ซิเกิร์ดกับพี่น้องได้รับแจ้งข่าวของบิดาจากทูตที่เอลลาส่งมา เมื่อทราบข่าว ซิเกิร์ดกรีดเนื้อตัวเองจนถึงกระดูกด้วยมีดที่ถืออยู่ในมือ พี่น้องชายของเขา บยอร์นผู้ทนทานกำหอกแน่นจนไม้เป็นรอยนิ้ว ซิเกิร์ดกับพี่น้องชายของเขาสาบานว่าจะแก้แค้นให้กับการตายของรักนาร์
ในปี ค.ศ. 866 เหล่าพี่น้องชายข้ามทะเลเหนือไปพร้อมกับ "สตัวร์ แฮร์ (store hær)" หรือกองทัพใหญ่ บันทึกโบราณอ้างว่าการโจมตีเอลลาครั้งแรกล้มเหลว พี่น้องชายของซิเกิร์ด อิวาร์ผู้ไร้กระดูก คิดค้นยุทธวิธีใหม่ขึ้นมาให้กองทัพคนเถื่อนครั้งใหญ่บุกยึดยอร์ก เพื่อยั่วยุเอลลาให้มาสู้รบตามแบบชาวไวกิง ภายใต้แผนการของอิวาร์ ชาวไวกิงแสร้งทำเป็นถอย ทำให้เอลลาประเมินสถานการณ์ต่ำไปจนถูกล้อม ตาม "ตำนานเรื่องเล่าของบุตรชายแห่งรักนาร์" (ส่วนหนึ่งของตำนานวีรชนของรักนาร์ ลอดบรอก) เอลลาถูกจับเป็นและถูกประหารหลังจากนั้นด้วยวิธีอินทรีเลือด
ลูกหลานของซีเกิร์ด.
"ตำนานเรื่องเล่าของบุตรชายแห่งรักนาร์" กล่าวว่าเมื่อบิดาตาย ซิเกิร์ดสืบทอดต่อซีแลนด์, สแกเนีย, ฮัลแลนด์, เกาะของเดนมาร์ก และวิเกน ต่อมาเขาสืบทอดต่อจากพี่น้องชายของตน ฮาล์ฟดัน รักนาร์สสัน เป็นกษัตริย์แห่งเดนมาร์กในราวปี ค.ศ. 877 ซีเกิร์ดแต่งงานกับบลายยา บุตรสาวของพระเจ้าเอลลาแห่งนอร์ธัมเบรียและทั้งคู่มีลูกด้วยกันสี่คน คือ แอลอฟ ซีเกิร์ดทาดัทเทียร์, โทรา ซีเกิร์ดทาดัทเทียร์, แอสเลาก์ ซีเกิร์ดทาดัทเทียร์ และเฮลกี ซีเกิร์ดทาสสัน
เฮลกีอาจสืบทอดต่อจากบิดาเป็นกษัตริย์แห่งเดนมาร์กในช่วงสั้นๆ ก่อนถูกล้มล้างอำนาจโดยโอลาฟจอมไร้ยางอายในราวปี ค.ศ. 900 โอลาฟถูกสืบทอดต่อโดยบุตรชาย เกิร์ดกับกนุปา และหลานชาย ซิกทริกก์ กนุปาสสัน
ตำนานเรื่องเล่าของบุตรชายแห่งรักนาร์ยังกล่าวด้วยว่ากษัตริย์เดนมาร์ก ฮาร์ธาคานุต เป็นบุตรชายของซิเกิร์ด ฮาร์ธาคนุตสืบทอดต่อจากซิกทริกก์ กนุปาสสัน เป็นกษัตริย์แห่งซีแลนด์, สแกเนีย และฮัลแลนด์ ในราวปี ค.ศ. 916 แต่เสียวิเกน (ออสโลฟยอด) ไป เขาเป็นบิดาของกอร์มผู้ขรา กษัตริย์แห่งเดนมาร์ก กอร์มสืบทอดต่อจากบิดาเป็นกษัตริย์และแต่งงานกับธีรา
บุตรชายของกอร์ม ฮารัลด์ฟันสีฟ้า สืบทอดต่อจากบิดาเป็นกษัตริย์และแต่งงาน อาจจะสามครั้ง กับกุลฮิลด์, โทฟ และเกียริด ฮารัลด์มีบุตรชายคนหนึ่งที่มีชื่อว่าสเวนเคราส้อม สเวนสืบทอดต่อจากบิดาเป็นกษัตริย์และแต่งงานกับกุนฮิลด์ ทั้งคู่มีลูกชายด้วยกันหนึ่งคนมีชื่อว่าคนุตมหาราช สเวนยังปกครองอังกฤษในช่วงหนึ่งของชีวิตและสถาปนาจักรวรรดิเดนมาร์กขึ้นมา เมื่อสเวนตาย บุตรชายคนโต ฮารัลด์ สเวนด์สัน กลายเป็นกษัตริย์แห่งเดนมาร์ก ขณะที่อดีตกษัตริย์อังกฤษ เอเธเรด อ้างสิทธิ์ในบัลลังก์อีกครั้ง หลังการตายของแฮโรลด พี่น้องชายของคนุตมหาราชกลายเป็นกษัตริย์ สถาปนาจักรวรรดิทะเลเหนือของชาวเดนิชขึ้นมาใหม่
หลิวไท่กง

หลิวไท่กง (เสียชีวิต 197 ปีก่อนคริสตกาล) เป็นพระบิดาของหลิว ปัง ผู้ขึ้นครองราชย์เป็นจักรพรรดิฮั่นเกาจู่ ปฐมจักรพรรดิของราชวงศ์ฮั่น
ประวัติ.
ในทางประวัติศาสตร์ ไม่มีบันทึกเกี่ยวกับหลิวไท่กงมากนัก หลิวไท่กงเกิดและคงดำรงชีวิตช่วงต้นอยู่ในท้องที่ที่ปัจจุบันคืออำเภอเฟิงในมณฑลเจียงซู ชื่อจริงของหลิวไท่กงก็ไม่เป็นที่รับทราบ เอกสารประวัติศาสตร์บางเรื่องระบุชื่อเขาว่า หลิว จื๋อเจีย (劉執嘉) แต่ชื่อนี้น่าจะได้มาภายหลังจากที่หลิว ปัง บุตรชายของหลิวไท่กง ขึ้นเป็นจักรพรรดิฮั่นเกาจูแล้ว อนึ่ง หลิวไท่กงยังน่าจะมีพื้นเพเป็นชนชั้นรากหญ้าในแถบชนบท
เมื่อหลิว ปัง ขึ้นเป็นจักรพรรดิฮั่นเกาจู่แล้ว ฮั่นเกาจู่ยังเสด็จมาเยี่ยมหลิวไท่กง ผู้เป็นพระบิดา สัปดาห์ละครั้ง แต่เมื่อที่ปรึกษาผู้หนึ่งบอกหลิวไท่กงว่า เป็นการมิบังควรที่หลิวไท่กงจะรับเสด็จฮั่นเกาจู่เหมือนเป็นลูกอีกต่อไป เพราะบัดนี้หลิวไท่กงถือเป็นข้าแผ่นดินของฮั่นเกาจู่แล้ว นับแต่นั้น หลิวไท่กงจึงเจรจาด้วยฮั่นเกาจู่ดั่งข้าแผ่นดินกราบบังคมทูลพระมหากษัตริย์ เมื่อฮั่นเกาจู่ทราบถึงเหตุผลดังกล่าว ฮั่นเกาจู่ก็ยกหลิวไท่กงขึ้นเป็นไท่ช่างหฺวัง (พระเจ้าหลวง) ซึ่งทำให้หลิวไท่กงมีสถานะสูงขึ้นแต่ในนามตามระเบียบราชสำนัก และยังสอดคล้องกับหลักเรื่องความกตัญญูของลัทธิขงจื๊อ
หลิวไท่กงถึงแก่กรรมที่ตำหนักแห่งหนึ่งในเมืองเยฺว่หยาง (栎阳) เมื่อ 197 ปีก่อนคริสตกาล ฝังศพไว้ที่ซึ่งปัจจุบันคือเขตหลินถงในมณฑลซีอาน
ครอบครัว.
หลิวไท่กงมีภริยาและบุตร ดังนี้
คาร์ล ริทเทอร์

คาร์ล ริทเทอร์ (7 สิงหาคม ค.ศ. 1779 – 28 กันยายน ค.ศ. 1859) เป็นนักภูมิศาสตร์ชาวเยอรมันร่วมสมัยกับอเล็คซันเดอร์ ฟ็อน ฮุมบ็อลท์ เขาเป็นหนึ่งในผู้ริเริ่มภูมิศาสตร์ยุคนวนิยมและเป็นผู้ครอบครองตำแหน่งอาจารย์ด้านภูมิศาสตร์คนแรกของมหาวิทยาลัยเบอร์ลินตั้งแต่ ค.ศ. 1825 จนกระทั่งเสียชีวิต
ประวัติ.
คาร์ล ริทเทอร์ เกิดที่เมืองเควดลินบวร์คโดยเป็นบุตรหนึ่งในหกคนของเอ็ฟ. เว. ริทเทอร์ นายแพทย์ผู้เป็นที่นับหน้าถือตาของเมือง
พ่อของริทเทอร์เสียชีวิตเมื่อเขาอายุได้สองปี เขาเข้าเรียนที่โรงเรียนชเน็พเฟินทาลซัลทซ์มันเมื่ออายุห้าปี การสอนในโรงเรียนมุ่งเน้นถึงการศึกษาธรรมชาติ (เห็นได้ชัดว่าได้รับอิทธิพลจากงานเขียนของฌ็อง-ฌัก รูโซ เกี่ยวกับการศึกษาของเด็ก) ประสบการณ์จากโรงเรียนมีอิทธิพลต่อความคิดของริทเทอร์ตลอดชั่วชีวิตของเขา ซึ่งเขาให้ความสนใจเกี่ยวกับวิธีการศึกษาแบบใหม่รวมถึงโยฮัน ไฮน์ริช เพ็สทาล็อทซี อันที่จริงงานเขียนจำนวนของริทเทอร์เองก็ใช้หลักขั้นตอนในการสอนของเพ็สทาล็อทซีด้วยเช่นกัน 
หลังจากจบการศึกษา ริทเทอร์ได้รับการแนะนำให้รู้จักกับเบทมัน ฮ็อลเวค นายธนาคารในแฟรงก์เฟิร์ต ฮ็อลเวคให้ริทเทอร์เป็นครูสอนพิเศษให้กับลูก ๆ ของเขา ในขณะเดียวกันเขาก็ได้เข้าเรียนที่มหาวิทยาลัยฮัลเลอโดยฮ็อลเวคเป็นผู้สนับสนุนค่าใช้จ่าย เขาเริ่มเป็นครูสอนพิเศษตั้งแต่ ค.ศ. 1798 และประกอบอาชีพนี้เป็นระยะเวลาสิบห้าปี ช่วงระหว่าง ค.ศ. 1814–1819 ขณะที่เขาอยู่ในเกิททิงเงินเพื่อทำการสอนลูกศิษย์เป็นช่วงที่เขาได้เริ่มศึกษาภูมิศาสตร์ด้วยตนเอง เขาหมั้นหมายและแต่งงานกับลิลลี คราเมอร์ จากดูเดอร์ชตัท และได้เขียนและตีพิมพ์หนังสือสองเล่มแรกของเขาชื่อ "ภูมิศาสตร์" 
ใน ค.ศ. 1819 เขาดำรงตำแหน่งศาสตราจารย์ด้านประวัติศาสตร์ที่แฟรงก์เฟิร์ต และในปี ค.ศ. 1820 เขาได้รับการแต่งตั้งให้ทำการสอนประวัติศาสตร์ในมหาวิทยาลัยเบอร์ลิน ริทเทอร์ได้รับปริญญาเอกใน ค.ศ. 1821 และได้รับการแต่งตั้งเป็น "ศาสตราจารย์พิเศษ" (professor extraordinarius) ใน ค.ศ. 1825 เขายังสอนที่วิทยาลัยการทหารที่อยู่ใกล้กัน เขาให้ความสนใจอย่างยิ่งเกี่ยวกับการสำรวจแอฟริกาและติดต่อกับนักวิชาการชาวอังกฤษและแวดวงวิทยาศาสตร์อย่างเช่นราชสมาคมภูมิศาสตร์อย่างต่อเนื่อง เขาเป็นหนึ่งในครูของนักสำรวจไฮน์ริช บาร์ท ผู้เดินทางไปยังแอฟริกาเหนือและแอฟริกาตะวันตกในนามของรัฐบาลอังกฤษเพื่อเจรจาสนธิสัญญาว่าด้วยการการหยุดค้าทาสในเส้นทางการค้าข้ามทะเลทรายสะฮารา โดยริทเทอร์เองนั้นอุทิศต่อการต่อต้านการถือครองทาสในเยอรมนี
ใน ค.ศ. 1822 ริทเทอร์ได้รับเลือกให้เป็นสมาชิกของสถาบันวิทยาศาสตร์แห่งปรัสเซีย และใน ค.ศ. 1824 เขาได้เข้าเป็นสมาชิกสมทบของสมาคมเอเชียแห่งปารีส  ใน ค.ศ. 1828 เขาได้ก่อตั้งสมาคมภูมิศาสตร์แห่งเบอร์ลิน  เขาได้รับตำแหน่งสมาชิกกิตติมศักดิ์ต่างประเทศของสถาบันศิลปศาสตร์และวิทยาศาสตร์อเมริกัน (American Academy of Arts and Sciences) ใน ค.ศ. 1849 และได้รับแต่งตั้งเป็นหัวหน้าของราชสถาบันการทำแผนที่แห่งปรัสเซียใน ค.ศ. 1856 เขาเสียชีวิตที่เบอร์ลินใน ค.ศ. 1859
หม่อมเจ้าพรพิมลพรรณ รัชนี

หม่อมเจ้าพรพิมลพรรณ รัชนี (1 พฤษภาคม พ.ศ. 2433 – 18 พฤศจิกายน พ.ศ. 2524) พระนามเดิม หม่อมเจ้าพิมลพรรณ วรวรรณ เป็นนักเขียนชาวไทย นามปากกา แดนเดือน เป็นพระธิดาในพระเจ้าบรมวงศ์เธอ กรมพระนราธิปประพันธ์พงศ์ ประสูติแต่หม่อมผัน วรวรรณ ณ อยุธยา และเป็นชายาในพระราชวรวงศ์เธอ กรมหมื่นพิทยาลงกรณ์ ซึ่งเป็นนักเขียน นามปากกา น.ม.ส. โอรส-ธิดาก็ล้วนเป็นนักเขียนเช่นกัน คือ พระเจ้าวรวงศ์เธอ พระองค์เจ้าวิภาวดีรังสิต นามปากกา ว. ณ ประมวญมารค และหม่อมเจ้าภีศเดช รัชนี นามปากกา ภ. ณ ประมวญมารค
พระประวัติ.
หม่อมเจ้าพรพิมลพรรณ รัชนีประสูติเมื่อเวลา 15.00 น. ของวันที่ 1 พฤษภาคม พ.ศ. 2433 ณ วังวรวรรณ มีพระนามเดิมว่าหม่อมเจ้าพิมลพรรณ วรวรรณ หรือพระนามลำลองว่า ท่านหญิงตุ้ม เป็นพระธิดาลำดับที่สามในพระเจ้าบรมวงศ์เธอ กรมพระนราธิปประพันธ์พงศ์ และลำดับที่สองของหม่อมผัน วรวรรณ ณ อยุธยา มีพระพี่น้องร่วมพระบิดามารดาสิบองค์
หม่อมเจ้าพรพิมลพรรณสนพระทัยด้านนิพนธ์ มีนามปากกาว่า แดนเดือน ทรงรับพระราชทานเสกสมรสกับพระราชวรวงศ์เธอ กรมหมื่นพิทยาลงกรณ์ นามปากกา น.ม.ส. องค์ต้นราชสกุลรัชนี ณ อยุธยา เมื่อวันที่ 23 พฤษภาคม พ.ศ. 2462 ขณะมีพระชนม์ 29 ชันษา ตรงกับรัชสมัยของพระบาทสมเด็จพระมงกุฎเกล้าเจ้าอยู่หัว รัชกาลที่ 6 มีโอรส-ธิดาด้วยกันสองพระองค์คือ
หม่อมเจ้าพรพิมลพรรณสิ้นชีพิตักษัยเมื่อวันที่ 18 พฤศจิกายน พ.ศ. 2524 ชันษา 91 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินพร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี, สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี และพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ไปในการพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร เมื่อวันที่ 30 ธันวาคม พ.ศ. 2524
พระราชพฤฒาจารย์

พระราชพฤฒาจารย์ (ห้อม อมโร) อดีตเป็นเจ้าคณะจังหวัดสุโขทัย อดีตเจ้าอาวาสวัดคูหาสุวรรณ เป็นพระเถราจารย์ที่เป็นศิษย์หลวงพ่อสัมฤทธิ์ เทโว ที่มีประวัติว่าเคยเดินทางมาศึกษากับสมเด็จพระพุฒาจารย์โต พรหมรังษี แห่งวัดระฆัง พร้อมกับคณาจารย์ชาวบ้านสวนอีกหลายท่านอาทิ พ่อเจ็ก วัดหัวฝาย และหลวงพ่อแป๊ะ เจ้าอาวาสวัดคุ้งยางใหญ่ รวม 6 พรรษา จากนั้นหลวงพ่อฤทธิ์ พร้อมคณะคณาจารย์จึงเดินทางกลับสุโขทัย หลวงพ่อห้อมเมื่อบวชในภายหลังจึงได้ไปศึกษาหาความรู้และเป็นที่เคารพนับถือในฐานคณาจารย์สายหลวงพ่อฤทธิ์ และสายสมเด็จพระพุฒาจารย์ (โต พฺรหฺมรํสี) [17 เมษายน พ.ศ.2331-22 มิถุนายน พ.ศ.2415,อายุ 84 ปี] ที่ถูกนับถือในสุโขทัยและจังหวัดอื่น ๆในวงกว้าง
ประวัติ.
หลวงพ่อห้อม อมโร เกิดเมื่อวันอังคาร แรม 13 ค่ำ เดือน ปีวอก ตรงกับปีสากลคือ 19 มกราคม 2451 เวลา 5 โมงเย็นโดยประมาณ เป็นบุตรนายเรื่อง ครุฑนาค มารดาคือ นางมาลัย ครุฑนาค เกิดที่บ้านคลองตะเคียน ตำบลบ้านสวน จังหวัดสุโขทัย ในขณะที่คลอดมีญาติมิตร มาร่วมแสดงความยินดีกันจำนวนมาก ปู่จึงถือนิมิตรนี้ในการตั้งชื่อว่า "ห้อม"
การบวช.
ห้อม ครุฑนาค ในวัยถึงแก่การอุปสมบทตามประเพณีของชาวพุทธ ได้เข้าบวชที่พัทธสีมาวัดคุ้งยางใหญ่ ตำบลบ้านสวน อำเภอเมืองจังหวัดสุโขทัย เมื่อ วันพฤหัสบดี แรม 4 ค่ำ เดือน 5 ปีมะโรง วันที่19 มีนาคม 2471 โดยมีพระราชประสิทธิคุณ (ทิม ยสทินฺโน) ในขณะที่มีสมณศักดิ์ที่พระครูวินัยสาร(ทิม ยสทินฺโน) เจ้าคณะอำเภอเมืองสุโขทัย ต่อมาท่านได้เลื่อนขึ้นเป็นรองเจ้าคณะจังหวัดสุโขทัย เป็นพระอุปัชฌาย์ และมีพระครูสังฆรักเจ๊ก เจ้าอาวาสวัดหัวฝาย เป็นพระกรรมวาจาจารย์ และพระอธิการแป๊ะ เจ้าอาวาสวัดคุ้งยางใหญ่เป็นพระอนุสาวนาจารย์ มีผู้เข้าร่วมอุปสมบทด้วยกันทั้งสิ้น 27 คน เข้าโบสถ์เวลาเช้ามืด ได้นามฉายา อมโร
ศูนย์กลางศรัทธา.
หลวงพ่อห้อม อมโร เป็นศูนย์กลางศรัทธาของจังหวัดสุโขทัย ในวงกว้าง ด้วยการที่มีศิษย์ได้นิมนต์ท่านไปสร้างวัดในหลาย ๆ แห่ง อาทิ วัดอมราวาส หรือวัดศูนย์ ตั้งอยู่ที่หมู่ 5 ในเขตตำบลบ้านเกิดของท่าน หรือวัดคลองตะเคียน อันเป็นวัดบ้านเกิดของท่าน หลวงพ่อห้อมได้ไปริเริมสร้างวัด จนกระทั่งกลายเป็นศูนย์กลางของชุมชนหมู่ 6 ตำบลบ้านสวน พร้อมส่งพระปลัดทองดี มหาวีโร (พระครูสุพัฒนพิธาน) ด้วยความที่ท่านเป็นพระสงฆ์ด้านการปกครอง เป็นพระภิกษุนักพัฒนา รวมไปถึงส่งเสริมการพัฒนาวัดในหลายๆ แห่ง เช่น วัดอมราวาส จึงทำให้ท่านเป็นที่เคารพนับถือในวงกว้าง 
สมณศักดิ์.
พระครูศุขวโรทัย (ห้อม อมโร)
ดำรงตำแหน่งเจ้าคณะอำเภอเมืองสุโขทัย 
ดำรงตำแหน่งรองเจ้าคณะจังหวัดสุโขทัย 
5 ธันวาคม พ.ศ. 2519 เป็น พระราชาคณะชั้นสามัญ ที่ พระสุขวโรทัย 
พ.ศ. 2529 ดำรงตำแหน่งเจ้าคณะจังหวัดสุโขทัย 
5 ธันวาคม พ.ศ. 2539 เป็น พระราชาคณะชั้นราช ที่ พระราชพฤฒาจารย์ 
มรณภาพ.
มรณภาพ 6 มิถุนายน พ.ศ. 2541 ได้มีการบำเพ็ญกุศลศพอย่างต่อเนื่อง และเก็บสรีรสังขารของพระเดชพระคุณท่านไว้ ณ ศาลาการเปรียญ วัดคูหาสุวรรณ จังหวัดสุโขทัย จนกระทั่งปัจจุบัน
ศิษย์อุปัชฌาย์จารย์ในหลวงพ่อห้อม.
พระครูสุพัฒนพิธาน (ทองดี มหาวีโร) อดีตเจ้าอาวาสวัดคลองตะเคียน จังหวัดสุโขทัย
พระครูสุวิมลศีลขันธ์ (เรียน สิรินธโร) อดีตผู้ช่วยเจ้าอาวาสวัดคูหาสุวรรณ จังหวัดสุโขทัย
พระครูสุธรรมไพโรจน์ (ชาญณรงค์ โชติธมฺโม) อดีตเจ้าอาวาสวัดอมราวาส อดีตเลขานุการเจ้าคณะจังหวัดสุโขทัย (พระราชพฤฒาจารย์ ห้อม อมโร) ๒๕๒๙ ๒๕๔๑
พระครูวิบูลศุกภิจ (ลมูล อํสุธโร) เจ้าอาวาสวัดคูหาสุวรรณ จังหวัดสุโขทัย 
พระครูสุขุมธรรมวิจิตร (สุรศักดิ์ ปญฺญาวโร) เจ้าอาวาสวัดศรีสังวร จังหวัดสุโขทัย 
พระโสภณธรรมวงศ์ ดร. (วศก ปญฺญาอกฺโข) เจ้าอาวาสวัดอินทรวิหาร พระอารามหลวงชั้นตรี ชนิดสามัญ กทม
ประกาศิตกามเทพ

ประกาศิตกามเทพ เป็นละครโทรทัศน์แนว โรแมนติก-ดราม่า สร้างจากบทประพันธ์ของ"รจเรข" นำมาสร้างเป็นละครโทรทัศน์ทางสถานีวิทยุโทรทัศน์ไทยทีวีสีช่อง 3 ในปี 2561 ผลิตละครโดย บริษัท ดีวันทีวี จำกัด (ในเครือกันตนา)โดยผู้จัดละคร พรสุดา ต่ายเนาว์คง เขียนบทโทรทัศน์โดย"กฤติญา สัมฤทธิ์ประสงค์" กำกับการแสดงโดย"อนุวัฒน์ ถนอมรอด" นำแสดงโดย พงศกร เมตตาริกานนท์ และ พิจักขณา วงศารัตนศิลป์ ออกอากาศทุกวันจันทร์-อังคาร เวลา 20.20 - 22.50 น. เริ่มออกอากาศตอนแรกวันอังคารที่ 25 กันยายน พ.ศ. 2561 ถึง วันจันทร์ที่ 19 พฤศจิกายน พ.ศ. 2561 ต่อจากละคร ดวงใจในไฟหนาว
อาชิกางะ โยชิคาซุ

อาชิกางะ โยชิคาซุ (#เปลี่ยนทาง , 27 สิงหาคม 1407 – 17 มีนาคม 1425) เป็นโชกุนคนที่ 5 ของรัฐบาลโชกุนอาชิกางะ ดำรงตำแหน่งจาก ค.ศ. 1423 ถึง 1425 ระหว่างยุคมูโรมาจิ โยชิคาซุเป็นบุตรชายของ โชกุน คนที่ 4 อาชิกางะ โยชิโมจิ
โยชิโมจิสละตำแหน่งให้กับบุตรชายของเขา โยชิคาซุกลายเป็น โชกุน เมื่ออายุ 18 ปี แต่เขาเสียชีวิตในอีกสองปีต่อมา ตามที่ Oguri Hangan ichidaiki ได้บันทึกไว้การตายของโยชิคาซุมาจากการเมาสุรา ซึ่งชื่อทางพุทธศาสนาของเขาคือ โชโจอิง (長得院)
หมายเหตุ.
<templatestyles src="Reflist/styles.css" />
สมเด็จพระจักรพรรดินีเมเนน อัสเฟาแห่งเอธิโอเปีย

สมเด็จพระจักรพรรดินีเมเนน อัสเฟาแห่งเอธิโอเปีย  เสด็จพะราชสภมพเมื่อวันที่ 3 เมษายน 2432 ณ จักรวรรดิเอธิโอเปีย เป็นบุตรสาวของ อัฟฟาล จินติราแห่งอัมบาเซล และ ซ๊ฮิน มักลี ทรงเป้นพระภาคิไนย (หลานลุง) ใน สมเด็จพระจักรพรรดิอิยาซูที่ 5 แห่งเอธิโอเปีย พระองค์ทรงเสกสมรสครั้งแรกกับ เดจามัส อาลี มีพระราชบุตรคือ 
เสกสมรสครั้งที่ 2 กับ เดจามัสอาเมดี อาลี อบัล-ดียาส มีพระราชบุตรคือ
ต่อมาพระองค์ทรงเข้าพระราชพิธีอภิเษกสมรสกับ สมเด็จพระจักรพรรดิเฮลี เซลาสซีที่ 1 แห่งเอธิโอเปีย เมื่อวันที่ 3 สิงหาคม 2454 ขณะนั้นจักรพรรดิเฮลี ยังทรงพระอิสริยยศ รัชทายาทแห่งเอธิโอเปีย พระองค์จึงได้รับการสถาปนาที่ เจ้าหญิงเมเนน อัสเฟา พระชายาในรัชทายาทแห่งเอธิโอเปีย ต่อมาเมื่อปี 2484 พระราชสวามีเสวยราชสมบัติ พระองค์จึงรับการสถาปนาที่ สมเด็จพระจักรพรรดินีแห่งเอธิโอเปีย มีพระราชบุตรดังนี้
สมเด็จพระจักรพรรดินีเมเนน อัสเฟาแห่งเอธิโอเปีย เสด็จสวรรคตเมื่อวันที่ 15 กุมภาพันธ์ 2505 สิริพระชนมายุ 72 พรรษา
มารีแห่งฝรั่งเศส เคาน์เตสแห่งช็องปาญ

มารีแห่งฝรั่งเศส  เป็นเจ้าหญิงฝรั่งเศสและเคาน์เตสแห่งช็องปาญ ทรงเป็นผู้สำเร็จราชการแผ่นดินแห่งอาณาจักรเคานต์ช็องปาญในปี ค.ศ. 1179 – 1181 และ ค.ศ. 1190 – 1197
พระองค์เป็นพระธิดาคนโตของพระเจ้าหลุยส์ที่ 7 แห่งฝรั่งเศสกับดัชเชสอาลีเยนอร์แห่งอากีแตน การอภิเษกสมรสของพระบิดามารดาถูกประกาศเป็นโมฆะในปี ค.ศ. 1152 และสิทธิ์ในการเลี้ยงดูมารีกับพระขนิษฐา อลิกซ์ ตกเป็นของพระบิดา ทั้งหลุยส์และเอเลนอร์แต่งงานใหม่เร็วมาก โดยเอเลนอร์จะกลายเป็นพระราชินีแห่งอังกฤษในฐานะคู่สมรสของพระเจ้าเฮนรีที่ 2 มารีมีพี่น้องร่วมพระบิดา-พระมารดาเป็นจำนวนมาก รวมถึงพระเจ้าฟิลิปที่ 2 แห่งฝรั่งเศส กับพระเจ้าจอห์นและพระเจ้าริชาร์ดที่ 1 แห่งอังกฤษ
ชีวิตช่วงแรก.
มารีเป็นพระราชธิดาในอาลีเยนอร์แห่งอากีแตนกับพระเจ้าหลุยส์ที่ 7 แห่งฝรั่งเศส การอภิเษกสมรสของทั้งคู่สั่นคลอนในตอนที่เอเลนอร์ให้กำเนิดพระธิดาคนที่สอง อลิกซ์ ในปี ค.ศ. 1151 และทั้งคู่รู้ตัวว่าพวกตนไม่น่าจะมีพระโอรส กฎหมายแซลิกตีความได้ว่าพระธิดาหรือสามีของพระธิดาไม่มีสิทธิ์สืบทอดราชบัลลังก์ฝรั่งเศส เอเลนอร์กับหลุยส์จึงให้การอภิเษกสมรสถูกประกาศเป็นโมฆะในปี ค.ศ. 1152 ตอนแรกเอเลนอร์กลับไปอยู่ที่อากีแตนและต่อมาแต่งงานกับทายาทในราชบัลลังก์อังกฤษ เฮนรี ฟิตซ์เอ็มเพรส อลิกซ์กับมารีถูกทิ้งให้อยู่ที่ฝรั่งเศสกับพระบิดาและพระมารดาเลี้ยงในเวลาต่อมา
การแต่งงาน.
ในปี ค.ศ. 1160 เมื่อหลุยส์อภิเษกสมรสกับพระมเหสีคนที่สาม อาเดลแห่งช็องปาญ หลุยส์หมั้นหมายพระธิดา อลิกซ์กับมารี กับพี่น้องชายของพระมเหสีคนใหม่ มารีกับอองรี เคานต์แห่งช็องปาญ แต่งงานกันในปี ค.ศ. 1164
อองรีไปสู้รบในดินแดนศักดิ์สิทธิ์ ทิ้งให้มารีเป็นผู้สำเร็จราชการแผ่นดิน ในช่วงที่อองรีไม่อยู่ พระอนุชาร่วมบิดาของมารี ฟิลิป สืบทอดต่อจากพระบิดาเป็นกษัตริย์ และยึดเอาดินแดนที่ตกเป็นของพระมเหสีม่ายของพระมารดา อาเดลแห่งช็องปาญ ที่เป็นพี่น้องหญิงของสามีของมารีไป
มารีกับคนอื่นๆ ร่วมมือกับอาเดลต่อต้านการกระทำของฟิลิป เมื่ออองรีกลับมาจากดินแดนศักดิ์สิทธิ์ มารีกับฟิลิปหาทางออกให้กับความขัดแย้งของทั้งคู่ได้
การเป็นม่าย.
เมื่ออองรีตายในปี ค.ศ. 1181 มารีทำหน้าที่เป็นผู้สำเร็จราชการแผ่นดินให้บุตรชาย อองรีที่ 2 จนถึงปี ค.ศ. 1187 เมื่ออองรีที่ 2 ไปดินแดนศักดิ์สิทธิ์เพื่อต่อสู้ในสงครามครูเสด มารีก็ทำหน้าที่เป็นผู้สำเร็จราชการแผ่นดินอีกครั้ง
พระองค์เกษียณตนไปอยู่ที่สำนักชีฟงแต็งซ์-เลซ์-นนซ์ ใกล้กับโมซ์ และสิ้นพระชนม์ที่นั่นในปี ค.ศ. 1198 ทรงถูกฝังในอาสนวิหารโมซ์
พระโอรส-ธิดา.
ในปี ค.ศ. 1164 มารีอภิเษกสมรสกับอองรีที่ 1 เคานต์แห่งช็องปาญ ทั้งคู่มีพระโอรส-ธิดาด้วยกันสี่พระองค์
แหล่งข้อมูล.
https://www.thoughtco.com/marie-of-france-countess-of-champagne-3529711
อาลิกซ์แห่งฝรั่งเศส เคาน์เตสแห่งบลัว

อาลิกซ์แห่งฝรั่งเศส  เป็นเคาน์เตสแห่งบลัวจากการสมรสกับธีโอบาลด์ที่ 5 เคานต์แห่งบลัว ทรงเป็นผู้สำเร็จราชการแผ่นดินแห่งบลัวในช่วงที่คู่สมรสของพระองค์ไม่อยู่ในปี ค.ศ. 1190–1191 และเป็นผู้สำเร็จราชการแผ่นดินในช่วงเยาว์วัยของหลุยส์ที่ 1 เคานต์แห่งบลัว ตั้งแต่ปี ค.ศ. 1191 จนถึงปี ค.ศ. 1197 พระองค์เป็นพระราชธิดาพระองค์ที่สองของพระเจ้าหลุยส์ที่ 7 แห่งฝรั่งเศสกับอาลีเยนอร์แห่งอากีแตน
ชีวิตช่วงแรก.
พระราชธิดาของกษัตริย์แห่งฝรั่งเศสกับดัชเชสแห่งอากีแตน อาลิกซ์ถูกตั้งชื่อตามพระมาตุจฉา เปโตรนิลลาแห่งอากีแตน ที่ถูกเรียกอีกชื่อหนึ่งว่า "อาลิกซ์" การประสูติของพระธิดาคนที่สองของเอเลนอร์กับหลุยส์แทนที่จะเป็นพระโอรสที่ทั้งคู่ต้องการอย่างมากเป็นหนึ่งในตะปูตัวสุดท้ายที่ตอกฝาโลงให้กับการแต่งงาน การแต่งงานของพระบิดามารดาของพระองค์ถูกประกาศเป็นโมฆะในปี ค.ศ. 1152 ไม่ถึงหนึ่งปีหลังการประสูติของอาลิกซ์ พระองค์กับพระเชษฐภคินี มารี ถูกประกาศให้เป็นพระธิดาตามกฎหมาย และสิทธิ์ในการเลี้ยงดูทั้งคู่ตกเป็นของพระบิดา หลังจากนั้นไม่นานเอเลนอร์ออกจากราชสำนักฝรั่งเศสและแต่งงานกับเฮนรีที่ 2 ดยุคแห่งนอร์มองดี ที่ต่อมากลายเป็นกษัตริย์แห่งอังกฤษ
เคาน์เตสแห่งบลัว.
ในปี ค.ศ. 1164 อาลิกซ์แต่งงานกับธีโอบาลด์ที่ 5 เคานต์แห่งบลัว ที่เคยพยายามจะลักพาตัวพระมารดาของอาลิกซ์เพื่อบีบให้แต่งงานกับตน พระเชษฐภคินีของพระองค์ มารี แต่งงานกับพี่น้องชายของธีโอบาลด์ อองรี
อาลิกซ์ทำหน้าที่เป็นผู้สำเร็จราชการแผ่นดินแห่งบลัวเป็นเวลาเจ็ดปี ในตอนที่สามีเดินทางไปฝั่งตะวันออกในปี ค.ศ. 1190 ทรงได้รับแต่งตั้งเป็นผู้สำเร็จราชการแผ่นดินเพื่อทำหน้าที่ในช่วงที่เขาไม่อยู่ เมื่อเขาตายในปี ค.ศ. 1191 และถูกสืบทอดต่อโดยบุตรชายที่อยู่ในวัยเยาว์ของทั้งคู่ อาลิกซ์ทำหน้าที่เป็นผู้สำเร็จราชการแผ่นดินต่อ ครั้งนี้เป็นในช่วงที่บุตรชายของพระองค์ หลุยส์ที่ 1 อยู๋ในวัยเยาว์ ทรงบริหารปกครองจนถึงปี ค.ศ. 1197
อาลิกซ์สิ้นพระชนม์ในปี ค.ศ. 1197/98
ทายาท.
อาลิกซ์กับธีโอบาลด์มีบุตรเจ็ดคน
สถานีรถไฟริชอนเลซิออน โมเช ดายัน

สถานีรถไฟริชอนเลซิออน โมเช ดายัน  เป็นสถานีรถไฟอิสราเอลในริชอนเลซิออน สถานีตั้งอยู่ติดกับทางโมเช ดายัน อินเตอร์เชนจ์ บนทางหลวงอายาลอน เมื่อเดือนกันยายน ค.ศ. 2011 สถานีนี้ทำหน้าที่เป็นปลายทางของผู้โดยสารชานเมืองใหม่ที่ให้บริการในเมืองโฮโลน, บัตยัม และริชอนเลซิออน ทางตอนใต้ของกัสซ์แดน โดยใช้เวลาเดินทางจากสถานีไปยังสถานีรถไฟเทลอาวีฟ ฮาฮากานา ที่อยู่ห่างออกไปประมาณ 18 นาที
บริการในอนาคต.
ทางรถไฟสายใต้ของสถานีขยายไปสถานีรถไฟยาฟเนเวสต์ในปี ค.ศ. 2012 และเชื่อมต่อกับทางรถไฟล็อด-อัชเคลอน ที่มีอยู่ตั้งแต่ปี ค.ศ. 2013 ดังนั้น ได้มีการเสนอบริการรถไฟที่ดีขึ้นและตรงขึ้นจากเทลอาวีฟไปยังเมืองยาฟเน, แอชดัด และอัชเคลอน สถานีโมเช ดายัน ยังทำหน้าที่เป็นป้ายหยุดรถไฟ ในการให้บริการระหว่างเมืองใหม่สู่เมืองเหล่านั้น จากเมืองอัชเคลอนทางรถไฟสายใหม่ได้รับการสร้างขึ้นสู่เบียร์ชีบา และสถานีบริการรถไฟมุ่งหน้าไปที่นั่นเช่นกัน ห่างจากสถานีรถไฟประมาณไม่กี่ร้อยเมตรมีอุโมงค์รถไฟที่ไม่ได้ใช้อยู่ใต้ทางหลวงอายาลอน ซึ่งบางวันอาจใช้เป็นเส้นทางรถไฟเชื่อมต่อสถานีโมเช ดายัน กับสถานีรถไฟริชอนเลซิออน ฮาริโชนิม จากที่มีการให้บริการสู่ล็อด และรถไฟสายอนาคตที่มีการวางแผนที่จะไปถึงเยรูซาเลมและโมดิอิน
คาดว่าจะมีการขยายไปแอลอาร์ที สายสีแดง ซึ่งกำลังอยู่ในระหว่างการก่อสร้าง โดยจะทำให้สถานีโมเช ดายัน อยู่ทางตอนใต้ของแอลอาร์ที สายสีแดง นอกจากนี้ อนาคตที่วางแผนไว้ แอลอาร์ที สายสีเขียวและน้ำตาลของรถไฟรางเบาเทลอาวีฟจะสิ้นสุดลงที่สถานีดังกล่าวเช่นกัน (อย่างไรก็ดี สายเหล่านี้จะไม่ได้มีการวางแผนสำหรับการดำเนินงานก่อนปี ค.ศ. 2020)
สำนักงานว่าด้วยยาเสพติดและอาชญากรรมแห่งสหประชาชาติ

สำนักงานว่าด้วยยาเสพติดและอาชญากรรมแห่งสหประชาชาติ (UNODC) เป็นสำนักงานของสหประชาชาติที่ก่อตั้งขึ้นในปี พ.ศ. 2540 โดยชื่อแรกสุดคือ หน่วยกำกับควบคุมยาเสพติดและอาชญกรรม โดยเป็นการรวมระว่างแผนโครงการควบคุมยาเสพติดสหประชาชาติ (UNDCP) และกองควบคุมเหตุอาชญกรรมและความยุติธรรมในอาชญกรรมในสำนักงานสหประชาชาติ ณ กรุงเวียนนา สำนักงานยังเป็นสมาชิกของกลุ่มพัฒนาแห่งสหประชาชาติ และต่อมาได้เปลี่ยนชื่อเป็น สำนักงานว่าด้วยยาเสพติดและอาชญากรรมแห่งสหประชาชาติ ในปี พ.ศ. 2545ในปี พ.ศ. 2559-2560 สำนักงานมีงบประมาณถึง 300 ล้านดอลลาร์สหรัฐ
สถานีโทรทัศน์แห่งชาติมาเก๊า

สถานีโทรทัศน์แห่งชาติมาเก๊า (ชื่อย่อ : TDM)  เป็นผู้ให้บริการวิทยุกระจายเสียงและแพร่ภาพสาธารณะในเขตบริหาพิเศษมาเก๊า แห่ง สาธารณรัฐประชาชนจีน โดยมีช่องทีวีดาวเทียม 1 ช่อง และ ช่องสัญญาณวิทยุ 2 ช่อง เป็นผู้ให้บริการช่อง TDM แก่ผู้ชมในท้องถิ่นโดยมีเนื้อหาหลากหลายในภาษาทางการจีน และ โปรตุเกส ซึ่งมีสองภาษาในมาเก๊า รวมทั้งมีช่วงเวลาสำหรับรายการภาคภาษาอังกฤษ และอินโดนีเซีย และภาษาตากาล็อก (ฟิลิปปินส์) ซึ่งสะท้อนให้เห็นถึงลักษณะความหลากหลายทางวัฒนธรรมของเมืองโดย 95% ของประชากรเป็นชาวจีนและอีก 5% เป็นชาวโปรตุเกสและกลุ่มชาติพันธุ์อื่น ๆ
ในยุคสื่อใหม่ TDM ได้ขยายบริการโดยการพัฒนาแพลตฟอร์มมัลติมีเดียรวมถึงเว็บไซต์อย่างเป็นทางการ (tdm.com.mo) แอปบนอุปกรณ์เสมาร์ทโฟน (TDM App) โซเชียลมีเดีย และ แพลตฟอร์มแชร์เนื้อหาทำให้ผู้เข้าชมในท้องถิ่นและต่างประเทศสามารถเข้าถึงได้ทันที ถึงข้อมูลเกี่ยวกับมาเก๊า
TDM ส่งสัญญาณโทรทัศน์ทั้งแปดช่องจากจีนแผ่นดินใหญ่ รวมถึง CCTV-1, CCTV-13, CGTN, CGTN Documentery, SETV, หูหนานทีวีเวิลด์, และ GDTV World
งีห้วน

งีห้วน หรือ ยีหวน (ค.ศ. 164 – 233) หรือ ยฺหวี ฟาน ในภาษาจีนกลาง ชื่อรอง จ้งเสียง ขุนนางและนักปราชญ์แห่งง่อก๊กระหว่างยุคสามก๊กของจีน แต่เดิมรับราชการเป็นขุนนางตำแหน่งเล็ก ๆ ภายใต้ อองลอง ยีหวนภายหลังได้มารับราชการภายใต้ ซุนเซ็ก ซึ่งพิชิตพรมแดนเขต กั๋งตั๋ง (หรือ ง่อ) ในเหตุการณ์ที่เรียกว่า การพิชิตกังตั๋งของซุนเซ็ก ซุนเซ็กให้เกียรติเขาอย่างสูงและร้องขอให้เขาไปเกลี้ยกล่อม ฮัวหิม ให้ยอมแพ้ หลังจากซุนเซ็กถึงแก่กรรม ยีหวนยังคงรับราชการต่อภายใต้ ซุนกวน น้องชายของซุนเซ็กและผู้สืบทอด
งีห้วนถึงแก่กรรมระหว่างถูกเนรเทศที่ กวางสี เมื่อ ค.ศ. 233 ระหว่างรัชสมัยพระเจ้าซุนกวน
เอเลนอร์แห่งอังกฤษ สมเด็จพระราชินีแห่งกัสติยา

เอเลนอร์แห่งอังกฤษ (ประสูติ 13 ตุลาคม ค.ศ.1161 – สิ้นพระชนม์ 31 ตุลาคม ค.ศ. 1214) ทรงเป็น สมเด็จพระราชินีแห่งกัสติยา ในฐานะพระมเหสีของ พระเจ้าอัลฟอนโซที่ 8 แห่งกัสติยา พระองค์ทรงเป็นพระธิดาองค์ที่สองของ พระเจ้าเฮนรีที่ 2 แห่งอังกฤษ และ เอเลนอร์แห่งอากีแตน ผู้ทรงอิทธิพล พระองค์ทรงมีบทบาทสำคัญในการสร้างความเชื่อมโยงทางราชวงศ์ระหว่างอังกฤษและคาบสมุทรไอบีเรีย และเป็นผู้มีอิทธิพลในราชสำนักกัสติยา
พระชนมชีพช่วงต้นและภูมิหลังราชวงศ์.
เอเลนอร์ประสูติ เมื่อวันที่ 13 ตุลาคม ค.ศ.1161 ณ ปราสาทดอมฟร็อง (Domfront Castle) ในแคว้นนอร์มังดี พระองค์ได้รับการตั้งพระนามตามพระมารดาผู้ทรงอำนาจ คือ เอเลนอร์แห่งอากีแตน ซึ่งสะท้อนถึงความปรารถนาของพระมารดาที่จะให้พระธิดาได้รับมรดกทางคุณสมบัติและอิทธิพลเช่นเดียวกับพระองค์
ในฐานะเจ้าหญิงแห่งราชวงศ์แพลนแทเจเนต พระองค์ได้รับการศึกษาตามธรรมเนียมของราชสำนักชั้นสูงในยุคนั้น โดยเน้นที่:
เอเลนอร์มีพระเชษฐาและพระขนิษฐาหลายพระองค์ ซึ่งรวมถึง เฮนรี ยุวกษัตริย์, มาทิลดาแห่งอังกฤษ ดัชเชสแห่งซัคเซิน,พระเจ้าริชาร์ดที่ 1 แห่งอังกฤษ, จอฟฟรีย์ที่ 2 ดยุกแห่งเบรอตาญ, โจนแห่งอังกฤษ สมเด็จพระราชินีแห่งซิซิลี, และ พระเจ้าจอห์นแห่งอังกฤษ ซึ่งล้วนแต่เป็นบุคคลสำคัญในประวัติศาสตร์ยุโรป
การอภิเษกสมรสกับพระเจ้าอัลฟอนโซที่ 8 แห่งกัสติยา.
การแต่งงานของเอเลนอร์เป็นส่วนหนึ่งของยุทธศาสตร์ทางการเมืองอันชาญฉลาดของพระเจ้าเฮนรี่่ที่ 2 แห่งอังกฤษ ซึ่งต้องการสร้างพันธมิตรเพื่อถ่วงดุลอำนาจของฝรั่งเศส และจักรวรรดิโรมันอันศักดิ์สิทธิ์ รวมถึงเพื่อปกป้องพรมแดนทางใต้ของดินแดนในฝรั่งเศสของพระองค์อย่างอากีแตน
เอเลนอร์อภิเษกสมรสกับ พระเจ้าอัลฟอนโซที่ 8 แห่งกัสติยา (Alfonso VIII of Castile) เมื่อวันที่ 22 กันยายน ค.ศ.1170 ณ เมือง บูร์โกส (Burgos) ประเทศกัสติยา ขณะนั้นเอเลนอร์มีพระชนมายุราว 9 ปี และอัลฟอนโซมีพระชนมายุ 15 ปี แม้จะเป็นการแต่งงานที่จัดขึ้นด้วยเหตุผลทางการเมือง แต่ทั้งสองพระองค์ก็ทรงมีความสัมพันธ์ที่ดีและรักใคร่ต่อกันมาก
ชีวิตในฐานะสมเด็จพระราชินีแห่งกัสติยา.
เอเลนอร์ทรงมีบทบาทสำคัญอย่างมากในราชสำนักกัสติยา และทรงเป็นที่ปรึกษาที่สำคัญของพระสวามี ทรงใช้อิทธิพลในกิจการต่างๆ และมีบทบาทอย่างโดดเด่นมากกว่าพระราชินีพระองค์อื่นๆ ในยุคเดียวกัน
พระโอรสและพระธิดา.
เอเลนอร์และพระเจ้าอัลฟอนโซที่ 8 มีพระโอรสและพระธิดา ถึง 11 พระองค์ ซึ่งหลายพระองค์ได้ขึ้นเป็นกษัตริย์และพระราชินีในราชวงศ์สำคัญทั่วยุโรป ดังนี้
การสิ้นพระชนม์.
เอเลนอร์แห่งอังกฤษ สิ้นพระชนม์ เมื่อวันที่ 31 ตุลาคม ค.ศ.1214 ณ เมืองบูร์โกส ประเทศกัสติยา ขณะมีพระชนมายุราว 53 พรรษา การสิ้นพระชนม์ของพระองค์เกิดขึ้นเพียง 26 วัน หลังจากการสิ้นพระชนม์ของพระสวามี พระเจ้าอัลฟอนโซที่ 8 ความเสียใจอย่างรุนแรงจากการสูญเสียพระสวามีอาจเป็นสาเหตุสำคัญที่ทำให้พระองค์สิ้นพระชนม์ตามไปในเวลาอันสั้น
การฝังพระศพ.
พระศพของเอเลนอร์แห่งอังกฤษได้รับการฝังไว้ที่ อารามหลวงซานตามาเรียลาเรอัลเดลาสอวยลกัส (Monasterio de Santa María la Real de Las Huelgas) ซึ่งพระองค์ทรงเป็นผู้ร่วมก่อตั้ง
ภูมิศาสตร์การท่องเที่ยว

ภูมิศาสตร์การท่องเที่ยว  คือการศึกษาเกี่ยวกับการเดินทางและการท่องเที่ยวโดยเกี่ยวข้องกับอุตสาหกรรมและกิจกรรมทางสังคมและวัฒนธรรม ภูมิศาสตร์การท่องเที่ยวมีขอบเขตของความสนใจที่หลากหลาย เช่น ผลกระทบของการท่องเที่ยวที่มีต่อสิ่งแวดล้อม สภาพภูมิศาสตร์ของแหล่งท่องเที่ยว เศรษฐกิจเชิงสันทนาการ การรองรับอุตสาหกรรมการท่องเที่ยวและการจัดการประเด็นต่าง ๆ สังคมวิทยาการท่องเที่ยว และที่ตั้งของท่องเที่ยว
ภูมิศาสตร์เป็นพื้นฐานของการศึกษาด้านการท่องเที่ยวเนื่องมีความเกี่ยวข้องกับลักษณะทางภูมิศาสตร์ของธรรมชาติ การท่องเที่ยวเกิดขึ้นในสถานที่ต่าง ๆ โดยเกี่ยวข้องกับการเคลื่อนย้ายและกิจกรรมระหว่างสถานที่ต่าง ๆ และเป็นกิจกรรมที่มีทั้งองค์ประกอบของสถานที่และอัตลักษณ์เฉพาะตัวของบุคคลที่เกี่ยวข้องกับการท่องเที่ยวผ่านความสัมพันธ์ที่เกิดขึ้นบนสถานที่ ภูมิทัศน์ และผู้คนต่าง ๆ ภูมิศาสตร์กายภาพเป็นพื้นหลังสำคัญต่อการศึกษาสถานที่ท่องเที่ยวที่เกิดขึ้นและมีผลกระทบต่อสิ่งแวดล้อม รวมถึงประเด็นสำคัญที่ต้องพิจารณาในการจัดการการพัฒนาสถานที่ท่องเที่ยว
แนวทางการศึกษาจะแตกต่างกันไปตามจุดมุ่งเน้นที่แตกต่างกัน งานวิจัยด้านการจัดการการท่องเที่ยวส่วนใหญ่จัดเป็นการวิจัยเชิงปริมาณสำหรับระเบียบวิธีวิจัยและพิจารณาถึงจุดเริ่มต้นการท่องเที่ยว (tourist generating areas) จุดหมายปลายทางการท่องเที่ยว (tourist destinations) และความสัมพันธ์ที่เกิดขึ้นระหว่างสถานที่เริ่มต้นและปลายทางซึ่งรวมถึงเส้นทางคมนาคม ความสัมพันธ์ทางธุรกิจ และแรงจูงใจในการเดินทาง พัฒนาการทางภูมิศาสตร์มนุษย์ส่งผลต่อวิธีการศึกษา ตัวอย่างเช่น ภูมิศาสตร์วัฒนธรรมซึ่งช่วยให้เกิดแนวทางในทฤษฎีให้หลากหลายมากขึ้นต่อการท่องเที่ยว รวมทั้งสังคมวิทยาการท่องเที่ยวซึ่งขยายความการท่องเที่ยวว่าเป็นกิจกรรมพิเศษซึ่งพิจารณาวิธีการเดินทางที่เหมาะสมกับชีวิตประจำวันและการท่องเที่ยวไม่ได้เป็นเพียงการบริโภคที่เกิดขึ้นบนสถานที่เท่านั้น แต่ยังสร้างความรู้สึกต่อสถานที่บนจุดหมายปลายทางอีกด้วย
เก๊งอวด

เก๊งอวด (ถึงแก่กรรม 214) หรือ ไขว่เยฺว่ ในภาษาจีนกลาง ชื่อรอง อี้ตู้ (異度) เป็นที่ปรึกษาของเล่าเปียว เจ้ามณฑลเกงจิ๋วในช่วงปลายราชวงศ์ฮั่นตะวันออก เขาเป็นน้องชายของเก๊งเหลียง เมื่อเล่าเปียวเสียชีวิตและเล่าจ๋องบุตรชายคนเล็กสืบทอดตำแหน่งต่อจากเขา เก๊งอวดแนะนำให้เขายอมจำนนต่อโจโฉ โจโฉกล่าวชื่นชมเก๊งอวดในภายหลังว่า "ข้าอยากได้เก๊งอวดมากกว่าเกงจิ๋ว"
ดิสอิสอเมริกา

"ดิสอิสอเมริกา"  เป็นเพลงของแร็ปเปอร์ชาวอเมริกัน ไชล์ดิช แกมบิโน แต่งและประพันธ์โดย แกมบิโน และลุดวิก เยอรันซอน เพลงออกจำหน่ายเมื่อวันที่ 5 พฤษภาคม ค.ศ. 2018
เก๊งเหลียง

เก๊งเหลียง  หรือ ไขว่เหลียง ในภาษาจีนกลาง ชื่อรอง จื่อโหรว  เป็นที่ปรึกษาให้กับเล่าเปียว เจ้ามณฑลเกงจิ๋วระหว่างปลายยุคราชวงศ์ฮั่นตะวันออก เขามาจาก อำเภอจงหลู ทุกวันนี้ตั้งอยู่ทางใต้ของเสียนหยาง มณฑลหูเป่ย์ เขามีน้องชายคือเก๊งอวด
ในสามก๊ก.
ในวรรณกรรมช่วงคริสต์ศตวรรษที่ 14 เรื่องสามก๊ก เก๊งเหลียงมาพร้อมกับแผนในการเอาชนะซุนเกี๋ยนในยุทธการที่ซงหยง ใน ค.ศ. 191 โดยให้หองจอทำทีล่าถอยและล่อให้ซุนเกี๋ยนมายังซอกเขาฮีสัน ซุนเกียนจึงถูกฆ่าโดยพลธนูของหองจอที่ซุ่มอยู่
ยูฟ่าเนชันส์ลีก ฤดูกาล 2018–19

ยูฟ่าเนชันส์ลีก ฤดูกาล 2018–19  เป็นการแข่งขันฤดูกาลแรกสุดของยูฟ่าเนชันส์ลีก เริ่มต้นตั้งแต่เดือนกันยายน ถึง พฤศจิกายน ค.ศ. 2018 (ลีก) และ มิถุนายน ค.ศ. 2019 (รอบสุดท้าย)
ตารางแข่งขัน.
ด้านล่างคือตารางแข่งขันยูฟ่าเนชันส์ลีก ฤดูกาล 2018–19
กำหนดการแข่งขันได้รับการยืนยันโดยยูฟ่า เมื่อวันที่ 24 มกราคม ค.ศ. 2018
ลีกเอ.
เนชันส์ลีก รอบสุดท้าย.
การจับสลากได้จัดขึ้นเมื่อวันที่ 3 ธันวาคม พ.ศ. 2561 (ค.ศ. 2018), 14:30 CET ที่ โรงแรมเชลเบิร์น ใน ดับลิน, สาธารณรัฐไอร์แลนด์.
สายการแข่งขัน.
เวลาคือ CEST.
 "ณ วันที่ 20 พฤศจิกายน ค.ศ. 2018"
องค์การเงินตรามาเก๊า

องค์การเงินตรามาเก๊า  หรือ AMCM คือธนาคารกลางของเขตบริหารพิเศษมาเก๊าแห่งสาธารณรัฐประชาชนจีน ก่อตั้งขึ้นเมื่อวันที่ 20 ธันวาคม พ.ศ. 2542 เมื่อประเทศโปรตุเกสได้ส่งมอบมาเก๊าคืนแก่สาธารณรัฐประชาชนจีน โดยก่อนหน้านี้ ธนาคารกลางของมาเก๊าใช้ชื่อว่า "องค์การเงินตราและการปริวรรตแห่งมาเก๊า"  ซึ่งก่อตั้งในปี พ.ศ. 2532 หน่วยงานแห่งนี้มีหน้าที่มีหน้าที่กำกับดูแลการพิมพ์และออกเงินสกุลปาตากามาเก๊า
เวียรี ดันล็อป

พันเอก เซอร์ เออร์เนส เอ็ดเวิร์ด "เวียรี" ดันล็อป ผู้ซึ่งได้รับเครื่องราชอิสริยาภรณ์แห่งออสเตรเลีย (Order of Australia-AC) เครื่องราชอิสริยาภรณ์แห่งเซนต์ไมเคิลและเซนต์จอร์จ (Order of St Michael and St George-CMG) และเครื่องราชอิสริยาภรณ์แห่งจักรวรรดิบริติช (Order of the British Empire-OBE) (12 กรกฎาคม ค.ศ. 1907 – 2 กรกฎาคม ค.ศ. 1993) เป็นศัลยแพทย์ชาวออสเตรเลียที่ได้มีชื่อเสียงที่โด่งดังจากความเป็นผู้นำของเขา ในขณะที่ถูกจับกุมเป็ยเชลยศึกโดยญี่ปุ่นในช่วงสงครามโลกครั้งที่สอง
ยุทธการที่เซ็กเต๋ง

ยุทธการที่เซ็กเต๋ง  การปะทะกันระหว่างรัฐง่อก๊กและวุยก๊กใน ค.ศ. 228 ในยุคสามก๊กของจีน ยุทธการจบลงด้วยชัยชนะของง่อก๊ก
ยุทธการ.
ซุนกวนผู้เป็นเงาอ๋อง (อ๋องแห่งง่อก๊ก) มีรับสั่งให้จิวหองลวงโจฮิวขุนพลวุยก๊กโดยแสร้งทำเป็นแปรพักตร์เข้าด้วยวุยก๊ก โจฮิวถูกลวงให้นำกองกำลังไปยังอำเภออ้วนเสีย (皖 "หว่าน"; ปัจจุบันคืออำเภอเฉียนชาน มณฑลอานฮุย) จากนั้นซุนกวนจึงตั้งให้ขุนพลลกซุนเป็นแม่ทัพใหญ่ มอบหมายให้เป็นผู้บัญชาการในการโจมตีโจฮิว ระหว่างทางไปอ้วนเสียโจฮิวถูกซุ่มโจมตีจากทัพง่อก๊ก โจฮิวตกเป็นฝ่ายเสียเปรียบในยุทธการจึงสั่งให้ล่าถอยไปยังเซ็กเต๋ง คืนนั้นทหารวุยก๊กเริ่มตื่นตระหนก หลายคนทิ้งอาวุธและชุดเกราะหนีไป
หลังจากพ่ายแพ้ โจฮิวเขียนฎีกาถึงโจยอยจักรพรรดิวุยก๊กเพื่อทูลสำนึกในความผิดพลาดและทูลขอการลงทัณฑ์ หลังโจฮิวรู้ว่าตนถูกจิวหองหลอก โจฮิวก็รู้สึกละอายใจที่จะกลับไป พิจารณาว่าฝ่ายตนยังมีกำลังทหารและเสบียงมากกว่า จึงตัดสินเข้ารบกับกองกำลังของลกซุน ลกซุนนำทัพหลวงด้วยตนเองและมอบหมายให้จูหวนและจวนจ๋องคุมปีกซ้ายและปีกขวา ทัพทั้งสามรุกคืบไปในเวลาเดียวกันและเอาชนะทัพโจฮิวได้อย่างเด็ดขาด จากนั้นกองกำลังของง่อก๊กก็ไล่ตามตีกองกำลังของวุยก๊กที่แตกหนีจนกระทั่งมาถึงเหียบเส็บ (夾石 "เจียฉือ") สังหารทหารข้าศึกได้ 10,000 นาย ริบได้สิ่งของจากการศึกมากกว่า 10,000 ชิ้น นอกจากนั้นอาวุธยุทโธปรกรณ์ทั้งหมดของทหารวุยก๊กก็ถูกชิงไป ลกซุนรวบรวมทหารกลับมายังบู๊เฉียง (武昌 "อู่ชาง"; ปัจจุบันคือนครเอ้อโจว มณฑลหูเป่ย์) ซุนกวนมีรับสั่งกับข้าราชบริพารให้นำพระกลด (ร่ม) ของตนไปกางให้กับลกซุุนขณะเข้าและออกประตูพระราชวัง
แคนต์เทกมายอายส์ออฟยู

"แคนต์เทกมายอายส์ออฟยู"  เป็นเพลงในปี ค.ศ. 1967 ของแฟรงกี วัลลี เป็นหนึ่งในเพลงที่ยิ่งใหญ่ที่สุดตลอดกาล ได้รับรางวัลแผ่นเสียงทองคำ จากอาร์ไอเอเอ และเข้าสู่อันดับสองบน"บิลบอร์ด" ฮอต 100 เป็นรองเพียงเพลง "วินดี" ของดิแอสโซซีเอชัน เพลงเขียนโดยบ็อบ คูรว์ และ บ็อบ เกาดิโอ เพื่อนร่วมวงของวัลลี ในวงดนตรี เดอะโฟร์ซีซัน "แคนต์เทกมายอายส์ออฟยู" กลายเป็นเพลงที่ยิ่งใหญ่มากที่สุดของวัลลีในฐานะศิลปินเดี่ยว เขายังมีเพลงฮิตตามมาในปี ค.ศ. 1974 กับเพลง "มายอายส์อะดอร์ยู" ซึ่งเปิดตัวที่อันดับที่ 1 บน"บิลบอร์ด" ฮอต 100
"แคนต์เทกมายอายส์ออฟยู" ถูกนำมาร้องใหม่มากมาย และติดชาร์ตอีกหลายแห่งในภูมิภาคต่าง ๆ เพลงดังกล่าวกลายเป็นเพลงประกอบหลักของภาพยนตร์และโทรทัศน์ในหลาย ๆ เรื่อง รวมถึงเป็นจุดเด่นที่เป็นส่วนหนึ่งในพล็อตภาพยนตร์ เช่น ตัวละครหลักนำมาร้องเพลงหรือนำมาเรียบเรียงใหม่ ในท่อนคอรัสของเพลงยังกลายเป็นฟุตบอลชานท์ยอดนิยม สำหรับสนับสนุนทีมฟุตบอลต่าง ๆ โดยการแทรกชื่อสโมสรหรือชื่อผู้เล่นที่กำลังได้รับความนิยมในขณะนั้นเป็นจังหวะเพลง (ตัวอย่างเช่น แฟน ๆ ของสโมสรฟุตบอลโรมาร้องว่า "ฟรันเชสโก ตอตตี, ลาลา, ลาลาลาลา!") ในเวอร์ชันของวัลลียังถูกนำมาใช้โดยองค์การนาซา ซึ่งเป็นเพลงปลุกนักบินอวกาศในภารกิจกระสวยอวกาศเอสทีเอส-126 เพื่อเฉลิมฉลองวันครบรอบแต่งงานของ คริสโตเฟอร์ เฟอร์กูสัน หนึ่งในลูกเรือของภารกิจ
มารร้ายคู่หมายรัก

มารร้ายคู่หมายรัก Love At First Hate เป็นละครชุด (ซีรีส์) ประเภทโรแมนติกคอมเมดี้ มีเค้าโครงมาจากนวนิยาย "มารร้ายคู่หมายรัก" โดย อัญชรีย์ จากสำนักพิมพ์แจ่มใส เขียนบทโทรทัศน์โดย ศรียุดา,ชญานิน,กฤษณ์ ผลิตโดยจีเอ็มเอ็มทีวี และ ออนแอนด์ออนอินฟินิตี้ กำกับการแสดงโดย ผิน เกรียงไกรสกุล ออกอากาศทางช่องวัน ทุกวันศุกร์ เวลา 22.00 น. และรับชมย้อนหลังได้ทางไลน์ทีวี เวลา 23.00 น. เริ่มตอนแรกวันที่ 14 กันยายน พ.ศ. 2561
สารบัญแฟ้มห้องสมุด

สารบัญแฟ้มห้องสมุด  คือการขึ้นทะเบียนรายการบรรณานุกรมทั้งหมดของวัสดุที่อยู่ในห้องสมุด รายการบรรณานุกรมสามารถแสดงถึงประเภทของวัสดุ (เช่น หนังสือ ไฟล์คอมพิวเตอร์ กราฟิก สื่อ วัสดุแผนที่ และอื่น ๆ) ความสัมพันธ์ (เช่น นวนิยายตอนหนึ่งในกวีนิพนธ์) กลุ่ม (เช่น นิยายไตรภาค) หรือการเชื่อมโยง (เช่น เว็บเพจ) ของทรัพยากรห้องสมุดในส่วนที่เกี่ยวข้องกับรายการและผู้ใช้ (สมาชิก) ของห้องสมุด
บัตรรายการ (card catalog) เป็นสิ่งที่คุ้นเคยกับผู้ใช้งานในห้องสมุดมาหลายชั่วอายุ แต่ได้รับการแทนที่ด้วยระบบโอแพ็ก (OPAC) ที่มีประสิทธิภาพ ห้องสมุดบางแห่งที่ใช้โอแพ็กยังคงมีการใช้งานบัตรรายการอยู่แต่ถูกใช้เป็นแหล่งข้อมูลสำรองและไม่ค่อยมีการปรับปรุง ห้องสมุดจำนวนมากที่เก็บรักษาบัตรรายการจะระบุข้อมูลปีล่าสุดที่บัตรรายการได้รับการปรับปรุง ห้องสมุดบางแห่งได้ยกเลิกการใช้บัตรรายการและสนับสนุนโอแพ็กเพื่อประหยัดพื้นที่ไว้สำหรับการใช้งานอื่น ๆ
สารบัญแฟ้มห้องสมุดที่ใหญ่ที่สุดในโลกคือสหบรรณานุกรมเวิล์ดแคต.โออาร์จี ที่จัดการโดยองค์กรห้องสมุดไม่แสวงหาผลกำไรโอซีแอลซี ตั้งอยู่ที่เมืองดับลิน รัฐโอไฮโอ ในเดือนมกราคม พ.ศ. 2559 เวิล์ดแคต.โออาร์จีมีระเบียนรายการมากกว่า 360 ล้านรายการและมีห้องสมุดเข้าร่วมกว่า 2 พันล้านแห่ง
การจัดหมู่หนังสือแบบทศนิยมสากล

การจัดหมู่หนังสือแบบทศนิยมสากล  หรือยูดีซี (UDC) คือการจัดหมู่หนังสือแบบห้องสมุดและบรรณานุกรมด้วยการจัดการระบบขององค์ความรู้ของมนุษย์ในทุกแขนงวิชาเป็นระบบที่มีความสอดคล้องในสาขาความรู้ที่เกี่ยวข้องและเชื่อมโยงกัน ยูดีซีเป็นระบบการจัดหมวดหมู่ที่วิเคราะห์และสังเคราะห์รายละเอียดของคำศัพท์และวากยสัมพันธ์ที่ช่วยให้การจัดทำรายการดัชนีของเนื้อหาที่มีประสิทธิภาพและแก้ไขข้อมูลในรายการใหญ่ได้ ตั้งแต่ พ.ศ. 2534 ยูดีซีอยู่ภายใต้การดูแลและจัดการโดยกิจการค้าร่วมยูดีซี (UDC Consortium) เป็นสมาคมระหว่างประเทศไม่แสวงหากำไรโดยมีที่ตั้งสำนักงานใหญ่อยู่ในเดอะเฮก ประเทศเนเธอร์แลนด์
เจ้าชายมูฮัมหมัด อิล เซนนุสซี มกุฎราชกุมารแห่งลิเบีย

<ns>0</ns>
 <revision>
 <parentid>11952622</parentid>
 <timestamp>2024-12-30T08:07:07Z</timestamp>
 <contributor>
 <username>Prariwat Nuanma</username>
 </contributor>
 <origin>12052550</origin>
 <model>wikitext</model>
 <format>text/x-wiki</format>
เจ้าชายมูฮัมหมัด อิล เซนนุสซี มกุฎราชกุมารแห่งลิเบีย  เสด็จพระราชสมเมื่อวันที่ 20 ตุลาคม 2505 ณ ราชอาณาจักรลิเบีย เป็นพระราชโอรสเพียงพระองค์เดียวใน เจ้าชายฮะซัน เอส-เซนนุสซี มกุฎราชกุมารแห่งลิเบีย และ ฟาห์ซิล บิทต์ ไทฮา พระองค์ทรงกลายเป็น มกุฎราชกุมารแห่งลิเบีย และ ผู้อ้างสิทธิราชบัลลังก์ลิเบีย ต่อจากพระราชบิดาที่ทิวงคตไปเมื่อปี 2535 พระองค์มิได้เษกสมรส พระราชกรณียากิจหลังกของพระองนั้น คือการสนับสนุนประชาธิปไตยในประเทศ และเสรีภาพ ด้วยความหวังว่า ระบอบกษัตริย์จะกลับมาสู่ประเทศลิเบียอีกครั้ง เนื่องจากความสัมพันธ์ของพระองค์และประชาชน รัฐบาล เป็นไปด้วยความรัก แนวโน้มการเพิ่มเติมของจำนวนผู้ที่สนับสนุนราชวงศ์มีมากขึ้น อีกทั้ง พระองค์ยังเสด็จพระราชดำเนินทรงเยี่ยมประชาชน เป็นแขกของรัฐบาลอีกด้วย
และเมื่อวันที่ 5 มีนาคม 2557 รัฐบาลได้ประกาศให้พระองค์ทรงมีสิทธิได้รับเงินภาษีจากประชาชนเดือนละ 10% โดยรัฐบาลจะทูลเกล้าทูลกระหม่อมถวาย จนกระทั่งปลายปี 2559 รัฐบาลได้เพิ่มจำนวนเงินที่ทูลเกล้าทูลกระหม่อมถวายเป็น 25 %
ดานิเอล ออร์เตกา

โฮเซ ดานิเอล ออร์เตกา ซาอาเบดรา (เกิดวันที่ 11 พฤศจิกายน พ.ศ. 2488) เป็นนักการเมืองที่ดำรงตำแหน่งประธานาธิบดีนิการากัวตั้งแต่ พ.ศ. 2550 ก่อนหน้านี้เขาเคยเป็นผู้นำนิการากัวระหว่าง พ.ศ. 2522–2533 ช่วงแรกในฐานะผู้ประสานงานคณะรัฐบาลเพื่อการบูรณะชาติ (พ.ศ. 2522–2528) และจากนั้นในฐานะประธานาธิบดี (พ.ศ. 2528–2533) ผู้นำคนหนึ่งของแนวหน้าปลดปล่อยแห่งชาติซันดินิสตา  นโยบายสำคัญของเขาในรัฐบาลได้แก่การนำการปฏิรูปฝ่ายซ้ายไปใช้ทั่วประเทศ
ณ วันที่ 19 เมษายน พ.ศ. 2561 แอมเนสตี้ อินเตอร์เนชั่นแนล และคณะกรรมาธิการระหว่างชาติอเมริกาว่าด้วยสิทธิมนุษยชนขององค์การรัฐอเมริการะบุว่า ออร์เตกามีส่วนเกี่ยวข้องกับการปราบปรามผู้ชุมนุมประท้วงอย่างรุนแรง ในขณะที่เจ้าหน้าที่และสื่อของรัฐบาลปฏิเสธการกระทำดังกล่าว
คลองนิการากัว

คลองนิการากัว  หรือที่บางครั้งเรียกว่า คลองใหญ่นิการากัว  และ คลองใหญ่ระหว่างมหาสมุทรแห่งนิการากัว  มีชื่ออย่างเป็นทางการว่า โครงการพัฒนาคลองใหญ่นิการากัวแบบบูรณาการ  เป็นเส้นทางเดินเรือที่เคยอยู่ในแผนการก่อสร้าง มีแนวเส้นทางผ่านตอนใต้ของประเทศนิการากัวโดยเชื่อมต่อมหาสมุทรแปซิฟิกเข้ากับทะเลแคริบเบียน (ซึ่งเป็นส่วนหนึ่งของมหาสมุทรแอตแลนติก) นักวิทยาศาสตร์ต่างแสดงความกังวลเกี่ยวกับผลกระทบต่อสิ่งแวดล้อมของโครงการ เนื่องจากทะเลสาบนิการากัวเป็นแหล่งกักเก็บน้ำจืดที่สำคัญของอเมริกากลาง ในขณะที่วิศวกรและผู้เชี่ยวชาญด้านการขนส่งสินค้าทางเรือต่างตั้งคำถามถึงความอยู่รอดได้ของโครงการ 
โครงการก่อสร้างเส้นทางเดินเรือผ่านนิการากัว (โดยใช้แม่น้ำซานฮวนเป็นทางเข้าสู่ทะเลสาบนิการากัว) ได้รับการเสนอเป็นครั้งแรกในช่วงต้นสมัยอาณานิคม จักรพรรดินโปเลียนที่ 3 เคยเขียนเขียนบทความว่าด้วยความเป็นไปได้ของโครงการในต้นคริสต์ศตวรรษที่ 19 ต่อมาสหรัฐละทิ้งแผนการขุดเส้นทางเดินเรือในนิการากัวในต้นคริสต์ศตวรรษที่ 20 หลังจากเข้าซื้อผลประโยชน์ของฝรั่งเศสในคลองปานามา
ในเดือนมิถุนายน พ.ศ. 2556 สภาผู้แทนราษฎรนิการากัวได้ลงมติผ่านร่างรัฐบัญญัติให้สัมปทานการจัดหาเงินทุนและจัดการโครงการคลองเป็นระยะเวลา 50 ปี แก่บริษัทฮ่องกงเพื่อการลงทุนพัฒนาคลองนิการากัว (เอชเคเอ็นดี) ซึ่งเป็นบริษัทเอกชนของหวัง จิ้ง มหาเศรษฐีชาวจีน สัมปทานดังกล่าวอาจได้รับการต่ออายุอีก 50 ปีเมื่อเปิดใช้คลอง
ใน พ.ศ. 2558 รายงานของสื่อต่าง ๆ ส่อให้เห็นว่าโครงการคลองนิการากัวจะล่าช้าและอาจจะถูกยกเลิก หลังจากความมั่งคั่งส่วนตัวของหวังลดลงอย่างมากเนื่องจากความปั่นป่วนในตลาดหุ้นจีน พ.ศ. 2558–2559 "งานหลัก" เช่น การขุดลอก มีกำหนดการดำเนินงานหลังจากสร้างท่าเทียบเรือขนาดใหญ่ด้านมหาสมุทรแปซิฟิกเสร็จ แต่งานก่อสร้างท่าเทียบเรือดังกล่าวตามแผนต้องเริ่มแล้วตั้งแต่ปลาย พ.ศ. 2559 รัฐบาลนิการากัวไม่สามารถแสดงข้อมูลที่น่าเชื่อถือได้ว่าโครงการมีโอกาสได้รับเงินทุนอุดหนุนหรือไม่ จึงก่อให้เกิดความเคลือบแคลงว่าโครงการจะเสร็จสมบูรณ์หรือไม่ตามไปด้วย เอชเคเอ็นดีระบุว่าการจัดหาเงินทุนจะมาจากการขายหนี้และหุ้น รวมถึงการเสนอขายหุ้นครั้งแรกให้แก่สาธารณชนที่อาจเกิดขึ้นในอนาคต
เมื่อถึงเดือนพฤษภาคม พ.ศ. 2560 ยังไม่มีรายงานว่างานก่อสร้างคลองนิการากัวอย่างเป็นรูปธรรมได้เริ่มขึ้น และเกิดความเคลือบแคลงขึ้นอีกเกี่ยวกับการจัดหาเงินทุนเพื่อดำเนินโครงการ ในเดือนกุมภาพันธ์ พ.ศ. 2561 นักวิเคราะห์ทั่วไปมองว่าโครงการนี้ถูกล้มเลิกไปแล้ว แต่หัวหน้าโครงการยืนยันว่างานของโครงการยังคงดำเนินอยู่แม้จะช้าก็ตาม และเอชเคเอ็นดียังคงมีสิทธิ์ตามกฎหมายในสัมปทานคลองเช่นเดียวกับโครงการรองต่าง ๆ